text: [{"text_idx": "#000000", "text": "HomeBarruuleeYeroo jalqabaaf ATM eenyutu hojjate? PIN isaa maaliif dijitii afur qofa ta\u2019ee hafe?"}, {"text_idx": "#000001", "text": "Yeroo jalqabaaf ATM eenyutu hojjate? PIN isaa maaliif dijitii afur qofa ta\u2019ee hafe?"}, {"text_idx": "#000002", "text": "ATM (Automatic teller machine) yeroo jalqabaaf nama maqaan isaa John Sheperd Barron jedhamuun kalaqame."}, {"text_idx": "#000004", "text": "Namni kun Engineer yoo ta\u2019u bara 1965 maallaqa baafachuuf gara mana baankii naannoo isaa jiruu deeme. Yoo mana baankii gahu sa\u2019aatii hojiirra daqiiqaa sadii waan dabarseef olseenee maallaqa baafachuu dhorkame. Yeroo sanatti maallaqni hedduu waan isa barbaachiseef hiriyoota isaa biraa liqeeffachuuf yaalees hin milkoofne. Kana booda beekumsaa fi dandeettii qabuun maashinii sa\u2019a 24 maamiltoota keessummeessu hojjachuuf itti yaaduu jalqabe."}, {"text_idx": "#000005", "text": "Yaadi isaas galma gaheefii waggaa lama booda bara 1967 ATM machine yeroo jalqabaaf kalaqe. ATM jalqaba kalaqe sanas baankii bara 1965 daqiiqaa sadii dabarseennaan keessummeessuu didan sanaaf kenne."}, {"text_idx": "#000006", "text": "PIN number ATM inni yeroo jalqabaaf hojjatee kun dijiitii jaha ture. Haa ta\u2019u malee haati warraa John Sheperd Barron PIN dijiitii jahaa sammuutti qabachuu dadhabuu isheerraan kan ka\u2019e John Sheperd Barron gara dijiitii afuriitti akka deebi\u2019u godhe. Dijiitii afur ta\u2019uunsaas gaarii akka ta\u2019e hubatamee addunyaa irratti ATM jiru hundi PIN isaa dijiitii afur ta\u2019ee hafe."}, {"text_idx": "#000007", "text": "Biyya keenya Itoophiyaa keessatti ATM\u2019n tajaajilli isaa maallaqa ittiin baafachuu qofaafi. Haa ta\u2019u malee biyyoota guddatan keessatti tajaajila gurguddaa kennuurratti argama."}, {"text_idx": "#000008", "text": "Fakkeenyaaf: biyyoota guddatan keessatti ATM\u2019n qarshii nu harkaa fuudhee dhugaatii, nyaataa fi kkf namaaf dhiyeessuun tajaajila kennaa jira. akkasuma Nagaheeraa (Darasanyi) adda addaa kafaluuf faayidarra oolaa jira. Fkn, kafaltii ibsaa ji\u2019a ji\u2019aan dhufu kafaluuf waajjira ibsaa osoo hin taane gara ATM naannoo isaanii jiru deemun kafaltii isaan irraa eegamu akka raawwatan taasiseera."}, {"text_idx": "#000009", "text": "Yeroo ammaa ATM modern ta\u2019an PIN qofa osoo hin taane \u2018biometric password\u2019 faayyadamuun ashaaraa quba keenyaa kan dubbisan ni jiru. ATM kana yoo namni password keenya beeku nu jalaa hatellee itti fayyadamuu hin danda\u2019u."}, {"text_idx": "#000010", "text": "Pattern ykn Password\u2019n mobaayilaa akkamiin hojjata?"}, {"text_idx": "#000015", "text": "Your email address will not be published."}, {"text_idx": "#000022", "text": "Welcome, Login to your account."}, {"text_idx": "#000023", "text": "A password will be e-mailed to you."}]